**LATVIJAS KAUSA IZCĪŅAS PETANKĀ 2016. GADA**

 **NOLIKUMS**

**1. MĒRĶIS**

1.1. Popularizēt petanka spēli Latvijā.

1.2. Veicināt veselīgu dzīves veidu.

1.3. Noskaidrot Latvijas klubu komandu, kura pārstāvēs Latvijas valsti 2017.gada Eiropas klubu kausa izcīņā.

**2. VADĪBA**

2.1. Turnīru organizē LPSF.

2.2. Sacensību galvenais tiesnesis Gundars Lasmanis .

2.3. Galvenais tiesnesis sagatavo pieteikumu anketas, veidlapas un tabulas.

3. **TURNĪRA VIETA un LAIKS**

3.1. 2016. gada Latvijas kausa ieguvējam SK Upesciems ir jāpaziņo norises vieta LPSF līdz šī gada 17. augustam, iesūtot elektronisku vēstuli uz petanquelv@inbox.lv. Latvijas Kausa izcīņa notiks Upesciemā.

3.2. Sacensības notiek 2016. gada 17. un 18. septembrī.

3.3. Sacensību izloze spēļu dienā plkst. 9:45.

3.4. Sacensību sākums plkst. 10:00. Otrā kārta plkst. 13:00 , trešā kārta plkst. 16:00

**4. DALĪBNIEKI**

4.1. Sacensībās piedalās LPSF biedri - sporta klubu komandas. Katrs klubs var tikt pārstāvēts tikai ar vienu komandu.

4.2. LPSF licencētie spēlētāji, kuri 2016.gada Latvijas čempionātā ir startējuši viena kluba sastāvā, Latvijas kausa izcīņā nevar spēlēt cita kluba komandā.

4.3. Spēļu laikā katra kluba spēlētājiem jābūt tērptiem vienotā sporta tērpā – kreklos un biksēs. Krekli var būt ar īsām vai garām piedurknēm, vienā pusē uz krūtīm jāizvieto kluba vai kluba pārstāvētās federācijas emblēma (logo). Bikšu garumam jāsniedzas pāri spēlētāja ceļgaliem. Džinsu biksēs spēlēt nav atļauts. Sporta apaviem jābūt slēgta tipa. Spēlētājs, kurš neievēro šos noteikumus, tiks diskvalificēts un izslēgts no sacensībām.

4.4. Uz spēlētāju krekliem ir atļauts izvietot ne vairāk kā 3 reklāmas. Katras reklāmas laukums navar pārsniegt 30cm2. Reklāmu izvietojumam uz komandas krekliem jābūt identiskiem. Tērpu ražotāju emblēma nav uzskatāma kā reklāma.

4.5. Katrs dalībnieks personīgi ir atbildīgs par savu veselības stāvokli sacensību laikā, apliecinot to ar parakstu komandas pieteikuma anketā.

**5. KOMANDU un SPĒLĒTĀJU PIETEIKUMI**.

5.1. Klubiem komandu pieteikumi jāiesūta LPSF (petanquelv@inbox.lv) līdz 2016.gada 09. Septembrim plkst. 21:00. Pieteikumā jānorāda kluba komandas spēlētāju vārdi un uzvārdi, kapteinis vai pārstāvis, vai treneris (ja ir) abām turnīra dienām. Tikai pieteikumā minētās personas spēļu laikā drīkst atrasties sacensību dalībniekiem noteiktajās vietās.

5.2. Komandu sastāva pieteikums – trijnieks un jauktais trijnieks, kā arī divi pāri un viens jauktais spēlētāju pāris – pret citu klubu ir formēti pēc šādiem nosacījumiem: ja pieteikumā ir 6 spēlētāji, tad vismaz viens ir pretējā dzimuma un ja tiek pieteikti 7 vai 8 spēlētāji, tad vismaz diviem jābūt pretējā dzimuma.

5.3. Pieteikums komandas kapteinim vai pārstāvim jāiesniedz pirms katras kārtas spēlēm atsevišķi galvenajam tiesnesim, kurš nedrīkst atklāt iesniegto pieteikumu saturu līdz kārtas sacensību sākumam citām personām.

5.4. Pieteikumus konkrētām spēlēm komandu kapteiņi vai pārstāvji iesniedz vienlaicīgi galvenajam tiesnesim līdz sacensību spēļu sākumam.

5.5. Smēķēšana, alkoholisko dzērienu un mobilo ierīču lietošana spēļu laukumos ir aizliegta.

6. **SPĒĻU RĪKOŠANAS KĀRTĪBA**

6.1. Latvijas klubu kausa izcīņa petankā norisinās spēlējot katram klubam pret katru.

6.2. Spēles notiek atbilstoši FIPJP apstiprinātiem petanka spēles noteikumiem un Eiropas klubu kausa izcīņas nosacījumiem.

6.3. Katras spēles laiks ir 75minūtes un papildus izspēle (ends). Neizšķirta gadījumā spēlē papildus izspēli.

6.4. Katras kārtas pirmajās spēlēs vienlaikus tiekas pa divām trijnieku komandām no katra kluba: viena jauktā sastāva un viena ar brīvi izvēlētu sastāvu; otrajās abu komandu spēlēs tiekas pāri: viens jauktais un divi brīvi veidoti divnieki. Spēles laikā nav atļautas spelētāju maiņas.

6.5. Latvijas klubu kausa izcīņa petankā norisinās priekšsacīkstēs (ja pieteikto klubu komandu skaits ir 8 vai vairāk) un finālsacensībās. Priekšsacīkstēs nepiedalās iepriekšējā gada 1-6 vietas ieguvēji.

6.6. Priekšacīkšu uzvarētājs iegūst tiesības spēlēt 2017. gada finālsacensībās nomainot 2016. gada kausa izcīņas pēdējās vietas ieguvēju vai komandu, kura no dalības atsakās.

6.7. Finālsacensībās piedalās 2 – 7 komandas. Ja komandu skaits ir 2, 3 vai 4, tad sacensības notiek vienā dienā; ja 5, 6 vai 7 komandas, tad divās dienās.

6.8. Priekšsacīkšu izspēles kārtību, atkarībā no pieteikto komandu skaita, precizē galvenais tiesnesis un apstiprina LPSF valde.

**7. UZVARĒTĀJU NOTEIKŠANA**

7.1. Par uzvaru katrā spēlē tiek piešķirts 1 punkts. Kopējais spēles rezultāts var būt 5:0; 4:1 vai 3:2. Komandai par uzvaru kārtā tiek piešķirts viens punkts. Katrai komandai ir jāizspēlē visas paredzētās spēles, jo tam  var būt nozīme vienādu punktu gadījumā.

7.2. Sacensību noslēgumā vietu kārtību nosaka pēc sekojošiem kritērijiem: kārtu punktu summa, savstarpējo spēļu punktu summa, atsevišķo savstarpējo spēļu punktu starpība un kopējā punktu starpība pret visām komandām.

**8. PROTESTI**

8.1. Komandai ir tiesības visus neskaidros jautājumus, iespējamos konfliktus nekavējoši risināt ar sacensību galvenā tiesneša palīdzību.

8.2. Galvenā tiesneša lēmums ir negrozāms.

8.3. Bezstrīdus gadījumos lēmumus par spēles norisi pieņem abpusēji paši spēles dalībnieki.

**9. FINANSIĀLIE NOTEIKUMI**

9.1. Par piedalīšanos turnīrā katrai komandai jāmaksā 35 EUR. Dalības maksa ieskaitāma biedrības Latvijas petanka sporta federācija (reģistrācijas Nr.40008143066) kontā. Konts: Nordea Bank Finland Plc Latvia, LV89NDEA0000082369895.

9.2. Maksājumu termiņš – 2016.gada 10.septembris.

**10. APBALVOŠANA**

Sacensību uzvarētāja komanda tiek apbalvota ar ceļojošo kausu.

**11. INFORMĀCIJA**

Neskaidrību gadījumā papildus informācija ir saņemama pa e-pastu petanquelv@inbox.lv